  Виталий Пронин Кылем арня пумын Удмурт филармония концерт сезонзэ усьтӥз. Маин бен паймытыны медэ таяз рад филармония? Выль сямен улӟытэмын луозы Совето вакытысь крезьгуръёс. Асьмемыз аспӧртэм гуръёсынызы гочатыны вырозы США-ысь, Кубаысь усточиос. Таосын артэ чик бездыт уз адӟиське удмурт артистъёс но. Кылсярысь, Удмуртиысь калык артистка Анна Плотникова котыраз люканы медэ Россиысь тужгес усто арганчиосты. Таосыд куспазы ӵошатскозы, мылкыд карисьёсты арганэн шудыны дышетозы. Шулдыр ортчыны медэ «Кык кизилиос» проект но. Таяз рад отын воректозы Любовь Быкова, Геннадий Ганьков, Валерий Сидоров, Оксана Бисар но мукетъёсыз. Тазьы журналистъёсты оскытӥз филармонилэн директорезлэсь ужзэ быдэсъясь Алексей Фомин.Трос кужыммес сётомы джазлы сӥзем фестиваль ортчытонэ, шуиз культурая, печатья но иворъёсъя министр Дмитрий Иванов. Ортчоз таиз 24-тӥ-27-тӥ ноябре. Калыкез паймытыны медо саксофонист но джазмен Игорь Бутман, композитор но пианист Леонид Чижик но мукетъёсыз.Елена Фёдорова. Туспуктӥз Константин Семёнов.  